
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL ŽEMĖS SKLYPO, ESANČIO ŠAKIŲ R. SAV. KIDULIŲ SEN., KIDULIŲ K.,  (KADASTRINIS NR. 8453/0002:427 KIDULIŲ K.V.) PASKIRTIES PAKEITIMO PAGAL  ŠAKIŲ RAJONO SAVIVALDYBĖS TERITORIJOS BENDRĄJĮ PLANĄ


[bookmark: _GoBack]2016 m. spalio 4 d. Nr.AT-964
Šakiai

Vadovaudamasis Lietuvos Respublikos vietos savivaldos įstatymo 29 straipsnio 8 dalies 1 ir 2 punktais, Lietuvos Respublikos teritorijų planavimo įstatymo 20 straipsnio 2 dalies 2 punktu, Lietuvos Respublikos Vyriausybės 1999 m. rugsėjo 29 d. nutarimu Nr. 1073 patvirtinto  pagrindinės žemės naudojimo paskirties ir būdo nustatymo ir keitimo tvarkos bei sąlygų aprašo 10 punktu, Lietuvos Respublikos Vyriausybės 1999 m. vasario 24 d. nutarimu Nr. 205 „Dėl žemės įvertinimo tvarkos“, Lietuvos Respublikos Vyriausybės 2012 m. gruodžio 12 d. nutarimu Nr. 1523 „Dėl Masinio žemės vertinimo taisyklių patvirtinimo ir Lietuvos Respublikos žemės mokesčio įstatymo nuostatų įgyvendinimo“, Lietuvos Respublikos žemės ūkio ministro ir Lietuvos Respublikos aplinkos ministro 2005 m. sausio 20 d. įsakymu Nr.3D-37/D1-40 „Dėl žemės naudojimo būdų turinio aprašo patvirtinimo“, Šakių rajono savivaldybės teritorijos bendruoju planu, patvirtintu  2009-04-30 savivaldybės tarybos sprendimu Nr.T-147 „Dėl rajono savivaldybės teritorijos bendrojo plano patvirtinimo“ ir atsižvelgdamas į pil. Tomo Daškausko prašymą:
1. K e i č i u žemės ūkio paskirties 0,1400 ha ploto žemės sklypo (kadastro Nr.8453/0002:427 Kidulių  k.v.), esančio Šakių r.sav. Kidulių k., žemės naudojimo paskirtį į kitą ir nustatau žemės naudojimo būdą – vienbučių ir dvibučių gyvenamųjų pastatų teritorijos. 
2. N u s t a t a u kitos paskirties, vienbučių ir dvibučių gyvenamųjų pastatų teritorijos naudojimo būdo 0,1400 ha ploto (kadastro Nr.8453/0002:427 Kidulių k.v), esančio Šakių r. sav. Kidulių k., vertes:
 nominalią vertę – 547 (penki šimtai keturiasdešimt septyni) eurai, nominali indeksuota sklypo vertė – 875 (aštuoni šimtai septyniasdešimt penki eurai);
 vidutinę rinkos vertę – 470 (keturi šimtai septyniasdešimt) eurų.
           3. P a ž y m i u, kad  šis įsakymas yra skelbiamas Šakių rajono savivaldybės interneto svetainėje (www.sakiai.lt). Žemės sklypo savininkas Tomas Daškauskas turi kreiptis į Valstybės įmonės Registrų centrą dėl 1 ir 2 punktuose nurodyto žemės sklypo paskirties pakeitimo ir naudojimo būdo nustatymo bei nustatytų verčių įregistravimo.
	Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

